§ 16a miljøgodkendelse til husdyrbrug,

Redsøvej 5, 9500 Hobro



Redsø Hedegård

Jørgen Nørgaard

Redsøvej 5

9500 Hobro

Afgørelsesdato: X. X 2022

Sags nr.: 09.17.19-P19-6-22

Dato for godkendelsen: dato

Godkendelsestype: § 16a miljøgodkendelse

Husdyrbruget: Redsø Hedegård

CHR-nr. 31614

CVR-nr: 13759006

Matr. nr., ejerlav 6ad, 9af, 9ai, 9am og 9s –

Borup By, Astrup

4i- Ø.Doense By, Vebbestrup

3e- Redsø By Valsgård

2r, 2p, 2n,2l, 2i, og 2e -

Arden By, Astrup

Husdyrbrugets adresse: Redsøvej 5, 9500 Hobro

Ejer af husdyrbruget: Jørgen Nørgaard

Ansøger: Jørgen Nørgaard

Konsulent: Kristina Rasmussen Christensen  
Tilsynsmyndighed: Mariagerfjord Kommune

Sagsbehandler på godkendelsen: Malene Houbak

Journalnummer: 09.17.19-P19-6-22

Skemanummer. husdyrgodkendelse.dk: 234840

**Læsevejledning**

Miljøgodkendelsen indeholder en vurdering af miljøpåvirkningerne, samt diverse relevante bilag og kort. I miljøvurderingen gøres der rede for konsekvenserne af det ansøgte projekt ved vurdering af påvirkningen for omkringboende og miljøet i bred forstand herunder bl.a. natur og landskab.

Miljøgodkendelsen tager udgangspunkt i gældende love og vejledninger vedrørende husdyrbrug og indeholder vilkår for husdyrbrugets indretning, drift og kontrol. Godkendelsen med tilhørende vilkår er givet på baggrund af de oplysninger, der fremgår af miljøkonsekvensrapporten, det digitale ansøgningsskema samt ydereligere supplerende materiale.

**I godkendelsen er følgende definitioner anvendt:**

**Husdyrbrug**: Anlæg, som anvendes til produktion af husdyr såsom stalde, gødnings- og ensilageopbevaringsanlæg og andre driftsbygninger m.v., som ligger på samme ejendom.

**Produktionsareal**: Det areal i bygningerne, hvorpå dyrene kan opholde sig og har mulighed for at afsætte gødning, Det omfatter ikke arealer, som dyrene kun har kortvarig adgang til såsom fx malkestalde og udleveringsrum. Ikke fast placerede husdyranlæg, som f.eks. mobile stalde og flytbare læskure samt indhegninger opfattes ikke som produktionsareal.**INDHOLDSFORTEGNELSE**

[1 Meddelelse om miljøgodkendelse 5](#_Toc113606454)

[1.1 Afgørelse 5](#_Toc113606455)

[1.2 Meddelelsespligt 6](#_Toc113606456)

[1.3 Gyldighed 6](#_Toc113606457)

[1.4 Revurdering 7](#_Toc113606458)

[1.5 Foroffentlighed 7](#_Toc113606459)

[1.6 Høring 7](#_Toc113606460)

[1.7 Offentliggørelse 8](#_Toc113606461)

[1.8 Klagevejledning 8](#_Toc113606462)

[1.9 Andre tilladelser, godkendelser og dispensationer 8](#_Toc113606463)

[2 Beskrivelse af projektet 10](#_Toc113606464)

[2.1 Beskrivelse af projektet 10](#_Toc113606465)

[2.2 Begrundelse for de stillede vilkår 11](#_Toc113606466)

[3 Vilkårsliste 13](#_Toc113606467)

[4 Samlet vurdering 21](#_Toc113606468)

[5 Lovgrundlag 22](#_Toc113606469)

[Bilag 23](#_Toc113606470)

[Bilag 1: ejendommens placering 24](#_Toc113606471)

[Bilag 2: Situationsplan 25](#_Toc113606472)

# 

# Meddelelse om miljøgodkendelse

## Afgørelse

Mariagerfjord Kommune meddeler miljøgodkendelse til udvidelse af husdyrbruget på Redsøvej 5, 9500 Hobro.

Ansøgningen er behandlet i henhold til Husdyrbrugloven § 16a, stk.2 og på grundlag oplysningerne i den indsendte miljøkonsekvensrapport samt skema nr. 234840, version 2.

Det er kommunens vurdering, at oplysningerne og vurderingerne i miljøkonsekvensrapporten lever op til kravene i husdyrbrugsloven.

Det er Mariagerfjord Kommunes vurdering, at følges miljøgodkendelsens vilkår for lokalisering, indretning og drift af husdyrbruget, vil det ansøgte ikke medføre væsentlige direkte eller indirekte virkninger på miljøet. Herunder navnlig:

* landskabelige værdier
* natur med dens bestande af vilde planter og dyr og deres levesteder, herunder områder, der er beskyttet mod tilstandsændringer eller fredet, udpeget som internationalt naturbeskyttelsesområde eller udpeget som særlig sårbart over for næringsstofpåvirkning
* jord, grundvand og overfladevand
* lugt-, støj-, rystelses-, støv-, flue-, transport- og lysgener, uhygiejniske forhold, affaldsproduktion m.v.

Det er desuden kommunens vurdering, at det ansøgte ikke vil påvirke Natura 2000 områder væsentligt, og ej heller vil have negativ indflydelse på planter eller dyr omfattet af bilag IV[[1]](#footnote-1), artsfredning eller optaget på nationale eller regionale rødlister.

Kommunen vurderer at husdyrbruget indrettes og drives på en sådan måde, at:

* kravet om anvendelse af bedste tilgængelige teknik til reduktion af ammoniak-emission er opfyldt
* der iøvrigt er truffet de nødvendige foranstaltninger for at forebygge og begrænse forurening ved anvendelse af den bedste tilgængelige teknik
* energi- og råvareforbruget udnyttes mest effektivt,
* mulighederne for at substituere særligt skadelige eller betænkelige stoffer med mindre skadelige eller betænkelige stoffer er udnyttet,
* produktionsprocesserne er optimeret, i det omfang det er muligt,
* affaldshierarkiet, jf. § 6 b i lov om miljøbeskyttelse, følges,
* der, i det omfang forureningen ikke kan undgås, er anvendt bedste tilgængelige rensningsteknik, og
* der er truffet de nødvendige foranstaltninger med henblik på at forebygge uheld og begrænse konsekvenserne heraf.

Mariagerfjord Kommune har udarbejdet miljøgodkendelsen med hensyntagen til den gældende kommuneplan.

**Dispensation**

Mariagerfjord Kommune vurderer, at de generelle afstandskrav i §§ 6 og 8 i Husdyrbrugloven er overholdt – bortset fra afstandskrav på 25 m til ikke almen vandforsyning, som ligger i afstand af ca. 8 m. Det er kommunens vurdering, at der kan meddeles dispensation da der er tale om et eksisterende lovlig opført stald som der ikke længere er i brug. Stalden ønskes fremadrettet at blive benyttet til slagtekyllingestald. Pga. de landskabsmæssige forhold vurderes det at den eksisterende stald er et bedre alternativ i forhold til at opføre en ny stald. Mariagerfjord Kommune vurderer at en dispensation fra afstandskravet ikke medføre en forøget forureningsgrad af vandforsyningen på ejendommen, men der stilles vilkår nr. 57-60 for at sikre boringen mod forurening.

**Tidligere meddelte afgørelser**

Den 6 marts 2001 blev der givet en § 33 miljøgodkendelse til 340.000 slagtekyllinger og 2750 slagtesvin svarende til 226 DE.

Den 30. maj 2006 blev der meddelt tillæg til miljøgodkendelsen således at produktionsretten blev 375.000 slagtekyllinger (38 dage), 1.650 slagtegrise (30-110 kg) og 1.650 slagtegrise (30-102 kg), svarende til 240,16 DE, som et tillæg til §33 miljøgodkendelse meddelt den 6. marts 2001. Den 20. maj 2016 er dyreholdet nedskrevet ved et miljøtilsyn til at være 375.000 38-dages slagtekyllinger (53.571 stipladser), svarende til 145,91 DE.

## Meddelelsespligt

Enhver godkendelsespligtig ændring i driften, indretningen eller bygningsmassen skal anmeldes til og være godkendt af Mariagerfjord Kommune inden gennemførelsen.

Det er Mariagerfjord Kommune, der vurderer, om fremtidige ændringer på husdyrbruget skal udløse krav om godkendelse.

## Gyldighed

**Udnyttelse**

Godkendelsen betragtes som udnyttet, når afgørelsen er taget i brug. Vilkårene i afgørelsen gælder straks herefter.

Hvis hele eller dele af godkendelsen ikke er udnyttet **inden 6 år** fra denne afgørelses meddelelse, bortfalder godkendelsen for den del, som ikke er afsluttet.

**Udnyttelse**

Hvis hele eller dele af byggeriet ikke er afsluttet **inden 6 år** fra denne afgørelses meddelelse, bortfalder godkendelsen for den del, som ikke er afsluttet.

Med ”udnyttet” menes, at det ansøgte bygge- og anlægsarbejde er etableret og taget i brug samt at dyreholdet er ændret i forhold til tidligere tilladt produktion.

**Kontinuitet**

Hvis godkendelsen har været udnyttet ifølge ovenstående, men herefter ikke har været driftsmæssigt udnyttet, helt eller delvist, i tre på hinanden følgende år, så bortfalder den del af godkendelsen, der ikke har været udnyttet de seneste tre år.   
Udnyttelse anses for at foreligge, når mindst 25 pct. af produktionsarealet har været driftsmæssigt udnyttet. Ved driftsmæssig udnyttelse forstås, at der på det pågældende areal produceres mindst 50 pct. af det mulige inden for rammerne af dyrevelfærdskrav eller andre relevante krav.

## Revurdering

Husdyrbrugets miljøgodkendelse skal, jf. § 40 i *Bekendtgørelse om godkendelse og godkendelse m.v. af husdyrbrug* regelmæssigt og mindst hvert 10. år tages op til revurdering. Den første revurdering skal dog foretages, når der er forløbet 8 år. Første revurdering er planlagt påbegyndt i 2030.[[2]](#footnote-2)

Mariagerfjord Kommune skal dog tage godkendelsen op til revurdering inden for de 8 og, når der er offentliggjort en BAT-konklusion, som vedrører den væsentligste del af husdyrbrugets aktiviteter.

Kommunen kan endvidere tage godkendelsen op til revurdering inden for de 8 år og om nødvendigt meddele påbud eller forbud, jf. husdyrlovens § 40, stk. 2, hvis:

* Der fremkommer nye oplysninger om forureningens skadelige virkning,
* Forureningen medfører miljømæssige skadevirkninger, der ikke kunne forudses ved godkendelsens meddelelse, eller
* Forureningen i øvrigt går ud over det, som blev lagt til grund ved godkendelsens meddelelse
* Der sker væsentlige ændringer i den bedst tilgængelige teknik, således at der skabes mulighed for en betydelig nedbringelse af emissionerne, uden at det medfører uforholdsmæssigt store omkostninger, eller
* Det af hensyn til driftssikkerheden i forbindelse med processen eller aktiviteten er påkrævet, at der anvendes andre teknikker.

## Foroffentlighed

Ansøgningen er offentliggjort på Mariagerfjord Kommunes hjemmeside og www.dma.mst.dk (DMA: Digital Miljøadministration) den 11. august 2022.

## Høring

Udkastet til godkendelsen har været i 30 dages høring hos ansøger, konsulent og naboer fra 28. september til 26. oktober 2022.

**Et udkast til godkendelsen er forud for afgørelsen sendt til:**

* Ansøger: Jørgen Nørgaard, Redsøvej 9, 9500 Hobro
* Konsulent: Kristina Rasmussen Christensen, Agrinord, krc@agrinord.dk
* Naboer m.m.
* DN Mariagerfjord, dnmariagerfjord-sager@dn.dk

## Offentliggørelse

Den endelige godkendelsen vil blive offentliggjort på Mariagerfjord Kommunes hjemmeside og https://dma.mst.dk/ (DMA: Digital Miljøadministration).

## Klagevejledning

Hvis du ønsker at klage over den enedlige afgørelse, kan du klage til Miljø- og Fødevareklagenævnet. 

Du klager via klageportalen, som du finder via naevneneshus.dk, borger.dk eller virk.dk. Du logger på klageportalen med Nem-ID. En klage er indgivet, når den er tilgængelig for Mariagerfjord Kommune via klageportalen.

Når du klager, skal du betale et gebyr på 900 kr. for borgere og 1.800 kr. for virksomheder, organisationer og offentlige myndigheder.

I klageportalen sendes din klage automatisk først til Mariagerfjord Kommune. Hvis Mariagerfjord Kommune fastholder afgørelsen, sender Mariagerfjord Kommune klagen videre til behandling i nævnet via klageportalen. Du får besked om videresendelsen.

Miljø- og Fødevareklagenævnet afviser din klage, hvis du sender den uden om klageportalen, medmindre du er blevet fritaget for brug af klageportalen. Hvis du ønsker at blive fritaget for at bruge klageportalen, skal du sende en begrundet anmodning til Mariagerfjord Kommune. Mariagerfjord Kommune videresender din anmodning til nævnet, som herefter beslutter om, du kan fritages.

Vejledning om klagereglerne kan findes på Miljø- og Fødevareklagenævnets hjemmeside naevneneshus.dk.

Ansøgeren vil få besked, hvis andre klager over afgørelsen.

En eventuel klage har ikke opsættende virkning med mindre Miljø- og Fødevareklagenævnet bestemmer andet. Udnyttelsen af afgørelsen sker dog på ansøgerens eget ansvar (for egen regning og risiko).

Mariagerfjord Kommunes afgørelse kan også indbringes for domstolene. Det skal ske inden 6 måneder fra offentliggørelsen eller - hvis den påklages - inden 6 mdr. efter, at der foreligger endelig afgørelse.

## Andre tilladelser, godkendelser og dispensationer

Mariagerfjord Kommune gør opmærksom på, at en miljøgodkendelse efter reglerne i Husdyrbrugloven ikke fritager fra krav om godkendelse, dispensation m.v. efter anden lovgivning som f.eks. byggegodkendelse, afledning af tagvand eller lignende.

**Mariagerfjord Kommune**

|  |
| --- |
|  |

**Malene Berg Houbak**

**Biolog**

**Kopi af godkendelsen er sendt til:**

* Konsulent: Kristina Rasmussen Christensen, Agrinord, e-mail krc@agrinord.dk
* Sundhedsstyrelsen, Embedslægerne, senord@sst.dk
* Arbejderbevægelsens Erhvervsråd, ae@ae.dk
* Forbrugerrådet, fbr@fbr.dk
* Danmarks Fiskeriforening, mail@dkfisk.dk
* Ferskvandsfiskeriforeningen for Danmark, nb@ferskvandsfiskeriforeningen.dk
* Danmarks Sportsfiskerforbund, post@sportsfiskerforbundet.dk.
* Det Økologiske Råd, husdyr@ecocouncil.dk
* Dansk Ornitologisk Forening, natur@dof.dk.
* Dansk Ornitologisk Forening, lokalafdeling, mariagerfjord@dof.dk.
* Danmarks Naturfredningsforening, dnmariagerfjord-sager@dn.dk
* Danmarks Naturfredningsforening, dn@dn.dk
* Friluftsrådet i Nordjylland, himmerland-aalborg@friluftsraadet.dk,
* Friluftsrådet, fr@friluftsraadet.dk

Naboer og andre parter orienteres om den endelige godkendelse.

# Beskrivelse af projektet

## Beskrivelse af projektet

Jørgen Nørgaard har søgt Mariagerfjord Kommune om en § 16a miljøgodkendelse, jævnfør Husdyrbrugloven, til husdyrbruget beliggende på Redsøvej 5, 9500 Hobro.

Godkendelsen omfatter det samlede husdyrbrug, som består af en slagtekyllingeproduktion med et samlet produktionsareal på 3950 m2.  Husdyrbruget ejes af Jørgen Nørgaard.

På husdyrbruget Redsøvej 5, 9500 Hobro, ønskes der miljøgodkendelse til det eksisterende anlæg efter ny stipladsmodel.

Husdyrbruget har en gældende tilladelse til at producere 375.000 38-dages slagtekyllinger (53.571 stipladser), svarende til 145,91 DE.

Produktionen finder sted i 2 stalde. På ejendommen er der desuden en tidligere grisestald, samletank til vaskevand, fem fodersiloer, to maskinhuse og lager.

Husdyrbruget søger om miljøgodkendelse til ændring af den tidligere grisestald til slagtekyllingestald (stald 2). Ændringen sker ved renovering af den eksisterende staldbygning, i forbindelse hermed opstilles to nye fodersiloer.

Nedenstående skema viser produktionsareal, dyretyper og staldsystem/gulvtype i ”nuværende” drift, ”ansøgt” drift og 8 års-drift. Nudriften er givet ved afgørelse om nedskrivning af dyreholdet fra 2016, mens 8 års-driften er husdyrbrugets lov**lige drift for 8 år siden, dvs tillæg til kapitel 5 miljøgodkendelse fra 2006 .**

|  |  |  |  |  |  |  |
| --- | --- | --- | --- | --- | --- | --- |
| Staldnavn | Dyretype, gulvtype og Produktionsareal (PA) | | | | | |
| Ansøgt | PA m2 | Nudrift | PA m2 | 8 års drift | PA m2 |
| Stald 1 | Flexgruppe:  Slagtekyllinger | 1000 | Kyllinger,  konventionelle slagtekyllinger | 1000 | Kyllinger,  konventionelle slagtekyllinger | 1000 |
| Stald 2 | Flexgruppe:  Slagtekyllinger | 1254 | - | - | Slagtesvin, dybstrøelse hele arealet | 1028 |
| Stald 3 | Flexgruppe:  Slagtekyllinger | 1696 | Kyllinger,  konventionelle slagtekyllinger | 1696 | Kyllinger,  konventionelle slagtekyllinger | 1696 |
| ialt |  | 3950 |  | 2696 |  | 3724 |

*Flexgruppen slagtekyllinger består af:*

* *Kyllinger, konventionelle slagtekyllinger*
* *Kyllinger, Økologiske*

Godkendelsen gælder kun for det ansøgte og med de vilkår som fremgår af godkendelsen. Der må herefter ikke ske udvidelse eller ændring i husdyrbruget, før ændringen er anmeldt og godkendt af Mariagerfjord Kommune.

Husdyrbruget skal til enhver tid leve op til gældende regler i love og bekendtgørelser – også selvom disse regler eventuelt måtte være skærpede i forhold til denne godkendelse.

## Begrundelse for de stillede vilkår

De stillede vilkår om anlæggets beliggenhed, indretning og anvendelse sikrer, at de beregninger og vurderinger, som ligger til grund for denne godkendelse er overholdt.

Vilkårene om varmeveksler tilknyttet stald 2 sikre at ammoniak emissionen fra husdyrbruget ikke overstiger BAT-kravet. Der er sat vilkår til kapaciteten, driften, vedligeholdelse og dokumentation, jf. vilkår nr. 9-22. På husdyrbruget er der også installeret varmeveksler på stald 1 og 3 men da BAT kravet er overholdt med varmeveksler på stald 2 er der ikke sat vilkår til varmevekslerne på de to øvrige stalde.

De stillede vilkår nr. 17, 23 og 31 sikrer, at staldhygiejne og varmeveksler ikke giver anledning til, at lugten fra husdyrbruget er anderledes/værre, end hvad der normalt forekommer fra denne type husdyrbrug.

Vilkår nr. 30 sikre at der altid er en opdateret beredskabsplan på husdyrbruget. Beredskabsplan beskriver, hvilke forholdsregler der skal tages, hvis der, trods foranstaltningerne, alligevel sker et uheld med risiko for forurening af jord, grund- eller overfladevand.

Der stilles vilkår nr. 28 om betingelser i forbindelse med tankning af diesel, dette vilkår stilles for at sikre mod afløb til jord, kloak, overfladevand eller grundvand.

Vilkår nr. 31-34 er stillet for at sikre mod problemer i forhold til lugt fra ejendommen.

Skulle der alligevel opstå ler lugtgener i forbindelse med husdyrbruget, er der mulighed for at stille krav om undersøgelse af dette.

Vilkår nr. 37-45 er stillet for at sikre omboende mod rystelser, støj-, støv- og lysgener. Skulle der alligevel opstå støj-, lys- eller vibrationsgener i forbindelse med husdyrbruget, er der mulighed for at stille krav om undersøgelse af dette.

Det stillede vilkår nr. 35 sikrer, at der ikke opstår problemer i forhold til fluer på husdyrbruget

Vilkår nr. 46-51 er stillet da husdyrbruget er et IE brug, med krav om miljøledelse og

reetablering af området efter eventuel nedlukning af husdyrbruget.

Vilkår nr. 52-26 omhandler kontrol og egenkontrol på ejendommen, som sikre at udgangspunktet for at overholde de øvrige vilkår er overholdt. Derudover er der sat vilkår til, at der skal foretages et energieftersyn. hvor de energiproducerende processer gennemgået. Samt vilkår til at forbruget af energi og vand skal registreres.

Vilkår nr. 57-60 er stillet for at sikre den private vandboring mod forurening. Da der dispenseres fra afstandskravet på 25 m til vandboring, har Mariagerfjord Kommune indsat vilkår som skal hindre forurening med overfladevand. Udover de stillede vilkår anbefales det, at der på bygninger ind mod gårdspladsen monteres tagrender for at minimere nedsivning af regnvand omkring boringen.

Der er ikke stillet vilkår til opbevaring og bortskaffelse af farligt affald eller kemikaler. Opbevaring og bortskaffelsen er allerede omfattet af generel lovgning. Jf. Mariagerfjord Kommunes forskrift om opbevaring af olie og kemikalier og Olietankbekendtgørelsen.

Det forudsættes at al generel lovgivning der vedrører drift at husdyrbrug overholdes. Vilkår i denne godkendelse specificerer driften angående placering, indretning og drift af denne ejen-dom.

# Vilkårsliste

Som forudsætning for godkendelse stilles følgende vilkår for driften på Redsøvej 5, 9500 Hobro

**Generelle forhold**Godkendelsen omfatter husdyrbruget på Redsøvej 5, 9500 Hobro.

1. Husdyrbruget skal placeres, indrettes og drives i overensstemmelse med de oplysninger, der fremgår af ansøgningsmaterialet og med de ændringer, der fremgår af godkendelsens vilkår.
2. Der skal til enhver tid forefindes et eksemplar af denne miljøgodkendelse på husdyrbruget. De vilkår, der vedrører driften, skal være kendt af de ansatte, der er beskæftiget med den pågældende del af driften.
3. Ændringer i ejerforhold (eller hvem der har ansvar for driften) skal meddeles til kommunen.

**Anlæggets beliggenhed, indretning og anvendelse mm.**

1. Stalde og staldafsnit skal indrettes og anvendes som anført i skemaet nedenfor. Placering af stalde fremgår af situationsplanen, bilag 2.



*Flexgruppen slagtekyllinger består af:*

* *Kyllinger, konventionelle slagtekyllinger*
* *Kyllinger, Økologiske*

Som det fremgår af ovenstående oversigt er produktionsarealerne mindre end staldstørrelserne. Placeringen af produktionsarealet i de enkelte stalde er ikke fastlagt.

1. Der skal til enhver tid kunne fremvises dokumentation for størrelse og placeringen af produktionsarealet i de enkelte staldafsnit.
2. Gødningsopbevaringsanlæg er indrettet og anvendes som anført i skemaet og er placeres som det fremgår af bilag xx:

|  |  |  |  |
| --- | --- | --- | --- |
| **Anlæg** | **Kapacitet /størrelse** | **Overfladeareal** | **Overdækning** |
| Samletank vaskevand | 50 m3 | 18 m2 | + |

1. Fodersiloerne skal placeres som markeret på bilag ??.

**Staldinventar og drift**

Vær opmærksom på følgende generelle regler:

* For dyrehold, der går i strøelse, skal der være fast bund og eventuelle afløb skal være tilkoblet gyllesystemet.
* I dybstrøelsesstalde skal der strøs halm eller andet tørstof i mængder, der sikrer, at dybstrøelsesmåtten altid er tør i overfladen.

1. Drikkevandssystemet skal drives og vedligeholdes, således at spild undgås.

**Foder**

Der gøres opmærksom på, at IE-husdyrbrug med produktion af skrabekyllinger skal anvende fasefodring, letfordøjeligt uorganisk fosfat eller som minimum enkelt dosis (100 pct.) fytase.

IE-husdyrbruget skal kunne dokumentere anvendelse af fodring eller fodringsteknikker. Dokumentationen skal opbevares i 5 år og kunne forevises på forlangende i forbindelse med tilsyn.

**Varmeveksler**

1. Der skal installeres mindst 1 Rokkedahl varmeveksler, ACU Clima+ 200 i stald 2, til reduktion af ammoniakfordampning.
2. Der skal inde i hver stald, hvor der er indsat varmeveksler, installeres ventilatorer til recirkulering af luften, og de skal have en samlet kapacitet som angivet under vilkår 12 og 13.

1. Vaskevand fra varmeveksleren skal ledes til opsamlingsbeholder.
2. Varmeveksleren skal kunne levere mindst 0,6 m3 luft pr. time pr. kylling i stalden og mindst 0,3 m3 luft pr. time pr. kg kylling ved maksimal belægning i stalden. Dette svarer til 14.672 m3.
3. Ventilatorerne til recirkulering af luften inde i stalden skal levere en samlet kapacitet på mindst 1,3 m3 luft pr. time pr. kylling og mindst 0,65 m3 luft pr. time pr. kg kylling ved maksimal belægning i stalden.
4. Varmeveksleren skal levere al ventilation i stalden frem til ventilationsbehovet overstiger varmevekslerens kapacitet. Ved højere ventilationsbehov skal varmeveksleren levere den luftmængde der svarer til kapacitetskravene der er nævnt under vilkår 12 og 13.
5. Når ventilationsbehovet overstiger 4 m3 luft pr. time pr. kylling må varmeveksleren slukkes.
6. Recirkuleringsventilatorerne skal levere den luftmængde, der svarer til kapacitetskravene nævnt under vilkår 12 og 13.
7. Efter hver produktionscyklus skal varmeveksleren rengøres og dens filter udskiftes i henhold til vaskevejledning fra leverandøren. Denne vejledning skal opbevares på husdyrbruget.
8. Hvis der opstår driftsstop eller fejl på varmeveksleren skal dette afhjælpes hurtigst muligt.
9. Tilsynsmyndigheden skal underrettes ved driftsstop, der har en varighed på mere end to uger.
10. Der skal foretages årligt eftersyn efter leverandørens anvisning.
11. Der skal føres en logbog for varmeveksleren, indeholdende registreringer om  
          a) Varmevekslerens driftstid evt. ved montering af timetæller på varmeveksleren.  
          b) Tidspunkter for rengøring herunder udskiftning af filtre samt vedligehold  
          c) Eventuelle fejl/driftsstop og varighed heraf.
12. Logbog og rapporter fra servicebesøg skal opbevares på husdyrbruget i mindst 5 år og forevises på tilsynsmyndighedens forlangende.

**Rengøring af staldanlæg, herunder vandforbrug**

1. Der skal til stadighed tilstræbes en god staldhygiejne, herunder sikres at staldene holdes tørre og fodringsanlæg holdes rene.

**Restvand, spildevand m.m.**

1. Al vask af maskiner og redskaber, skal foregå på en støbt, fast plads hvor bortledning af spildevandet sker til en opsamlingsbeholder. Udbringning skal ske jf. Husdyrgødningsbekendtgørelsen regler.
2. Afløb fra eventuelle vaskepladser skal føres gennem tætte og lukkede ledninger med afløb til gyllesystemet, eller anden tæt opsamlingsbeholder der er godkendt til formålet.
3. Hvis der er afløb, eller der etableres afløb, fra kørefaste arealer omkring staldbygninger, gødningsopbevaringsanlæg og lign. med transport af husdyrgødning, hvor der kan forekomme spild af gødning, foder el. lign., skal disse føres gennem tætte og lukkede ledninger med afløb til gyllesystemet, eller anden tæt opsamlingsbeholder der er godkendt til formålet.
4. Øvrigt overfladevand, herunder tagvand, som udledes til faskine eller vandløb, må ikke give anledning til gener for de omkringboende eller til forurening eller negativ påvirkning af recipienten.

**Bortskaffelse af affald**

Det gøres opmærksom på at ikke-farligt affald skal opbevares og bortkaffes efter Mariagerfjord Kommunes til enhver tid gældende regulativ: Det farlige affald, restkemikalier, olieaffald, medicinaffald mv. skal opbevares og bortskaffes i henhold til Mariagerfjord Kommunes forskrift om opbevaring af olie og kemikalier.

På godkendelsestidspunktet er der følgende regler:

1. Bedriftens olie- og kemikalieaffald skal til enhver tid opbevares i tæt embal­lage, afskærmet mod nedbør og uden mulighed for afløb til kloak, jord, overfladevand eller grundvand. Opbevaringen skal ske således, at der er opsamlingskapacitet til en mængde, svarende til rumind­holdet af den størst benyttede beholder.

Det gøres opmærksom på at døde dyr skal opbevares og afhentes i henhold til gældende bekendtgørelse om opbevaring mm. af døde produktionsdyr

**Opbevaring af kemikalier, olie, og hjælpestoffer**

Vær opmærksom på følgende generelle regler:

* Olietromler mv. skal placeres på en fast, tæt bund med en opkant eller i en spildbakke. Opsamlingskapaciteten skal minimum svare til volumen på den største beholder. Oplagspladsen skal som minimum være overdækket med et halvtag.
* Kemikalier til rengøring af stalde skal opbevares i et rum med afløb til gyllesystemet eller separat opsamlingsbeholder. Kemikalierne kan alternativt opbevares i et rum uden afløb. I så fald skal kemikalierne opbevares i en spildbakke med en opsamlingskapacitet minimum svarende til volumen på den største beholder.
* Opbevaring af diesel/fyringsolie i overjordiske tanke skal til enhver tid ske i en typegodkendt beholder, som er opstillet i henhold til typegodkendelsen, og der må ikke være mulighed for afløb til jord, kloak, overfladevand eller grundvand. Overjordiske tanke skal sikres mod påkørsel.

1. Tankning af diesel skal til enhver tid ske på en plads med fast og tæt bund, således at spild kan opsamles, og således at der ikke er mulighed for afløb til jord, kloak, overfladevand eller grundvand.

**Uheld og risici**

1. Ved driftsuheld, hvor der opstår risiko for forurening af miljøet, er der pligt til øjeblikkeligt at anmelde dette til:

* Alarmcentralen, tlf.: 112.

og efterfølgende straks at underrette:

* Tilsynsmyndigheden, Mariagerfjord Kommune, tlf.: 97 11 30 00.

En skriftlig redegørelse for hændelsen skal være kommunen i hænde senest en uge efter hændelsens indtræden. Det skal af redegørelsen fremgå, hvilke tiltag der er, eller påregnes iværksat for at hindre tilsvarende fremtidig forureningshændelser. Til de unormale driftssituationer henregnes i denne forbindelse udslip, svigt og momentane standsninger.

Ved driftsforstyrrelser og uheld har den driftsansvarlige pligt til at følge beredskabsplanen og træffe de fornødne foranstaltninger, for at afværge følgerne af uheldet bedst muligt. Ved anvendelse af udenlandsk arbejdskraft skal personalet have udleveret en oversat udgave af beredskabsplanen og vilkårene for denne godkendelse.

1. Der skal forefindes en opdateret beredskabsplan på husdyrbruget, som fortæller, hvornår og hvordan der skal reageres ved uheld, som kan medføre konsekvenser for det eksterne miljø. Planen skal være tilgængelig og synlig for husdyrbrugets ansatte og øvrige, der færdes på husdyrbruget.

**Lugt**

1. Husdyrbruget skal drives og renholdes, således at lugtgener begrænses mest muligt.
2. Såfremt tilsynsmyndigheden vurderer, at driften af husdyrbruget giver anledning til væsentligt flere lugtgener for de omkringboende end forventet, skal husdyrbruget lade udarbejde en handlingsplan for at nedbringe lugtgenerne, herunder evt. foretage lugtmålinger. Inden dokumentationsprogrammet iværksættes, skal det godkendes af tilsynsmyndigheden, og undersøgelsens omfang vil efter konkret vurdering blive fastsat af tilsynsmyndigheden. Alle udgifter i forbindelse med ovennævnte afholdes af husdyrbruget.
3. Viser ovennævnte dokumentation, at der er væsentlige lugtgener, skal de afhjælpende foranstaltninger udføres efter nærmere aftale med tilsynsmyndigheden.
4. Kravet om dokumentation af lugtforholdene kan højst fremsættes en gang årligt, med mindre den seneste kontrol viste, at lugtemissionen ikke kan overholdes.

**Skadedyr**

Der gøres opmærksom på, at opbevaring af foder skal ske på sådan en måde, så der ikke opstår risiko for ophold af skadedyr (rotter m.v.).

1. Der skal på husdyrbruget foretages effektiv fluebekæmpelse som minimum i overensstemmelse med de til enhver tid gældende retningslinjer for fluebekæmpelse.

**Transport**

1. Transport af dyr og foder til og fra ejendommen skal ske således, at tilsynsmyndigheden vurderer, at der tages størst mulig hensyn til omgivelserne.

**Støj**

1. Husdyrbrugets bidrag til støjbelastningen må ikke overstige følgende værdier målt ved nabobeboelsen eller dennes opholdsarealer:

|  |  |  |  |
| --- | --- | --- | --- |
| **Man-fre kl. 7-18**  **Lørdag kl. 7-14**  **Gns. værdi over referencetidsrummet** | **Man-fre kl. 18-22**  **Lør kl. 14-22**  **Søn- og helligdag kl. 7-22**  **Gns. værdi over referencetidsrummet** | **Alle dage**  **kl. 22-7**  **Gns. værdi over referencetidsrummet** | **Alle dage**  **kl. 22-7**  **Maksimal**  **Værdi** |
| 55 dB(A) | 45 dB(A) | 40 dB(A) | 55 dB(A) |

*Vejledning om ekstern støj fra virksomheder. Miljøstyrelsens vejledning nr. 5 af november 1984.*

Støjvilkårene for landbrugsdrift omfatter al støj fra virksomheden, dvs. også støj fra andet end faste, tekniske installationer. Vilkår om støj skal derfor gælde al støj fra landbrugsdrift, men kun støjen fra landbrugsdriften på ejendommens bygningsparcel, dvs. ikke støj fra f.eks. markdriften.

1. Husdyrbruget skal, for egen regning, dokumentere, at støjvilkår overholdes, hvis tilsynsmyndigheden finder det påkrævet. Kravet om dokumentation af støjforholdene kan højst fremsættes en gang årligt, medmindre den seneste kontrol viser, at støjvilkår ikke kan overholdes. Støjmålinger skal udføres som beskrevet i Miljøstyrelsens til enhver tid gældende støjvejledninger og foretages i punkter som forinden aftales med tilsynsmyndigheden. Støjmåling skal udføres af et akkrediteret firma.
2. Viser kontrolmålingen en overskridelse af de fastsatte støjgrænser, kan tilsynsmyndigheden kræve, at der iværksættes støjreducerende tiltag.

**Vibration og rystelse**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Husdyrbrugets bidrag til vibrationsniveauet (dB re 10-6 m/s2) målt som det maksimale KB-vægtede accelerationsniveau med tidsvægtning S, må ikke overstige værdierne i nedenstående tabel.  |  |  |  | | --- | --- | --- | | **Anvendelse** | **Kl.** | **Vægtet accelerationsniveau,** Law i dB | | Boliger i boligområder (hele døgnet) | Hele døgnet | 75 | | Boliger i blandet bolig/erhvervsområde | 18-7 | | Børneinstitutioner og lignende | I åbningstiden | | Boliger i blandet bolig/erhvervsområde | 7-18 | 80 | | Kontorer, undervisningslokaler og lignende | Hele døgnet | 80 | | Erhvervsbebyggelse | Hele døgnet | 85 | | Kontorer og tilsvarende lokaler i erhvervsbebyggelse, hvor der foregår følsomme aktiviteter | Hele døgnet | 80 |   *Vejledning om Lavfrekvent støj, infralyd og vibrationer i eksternt miljø. Miljøstyrelsens vejledning nr. 9 af 1997, tabel 4.3.*  Vilkår om vibrationer gælder al vibration fra landbrugsdrift, men kun vibration fra landbrugsdriften på ejendommens bygningsparcel, dvs. ikke vibration fra f.eks. markdriften.   1. Husdyrbrugets bidrag til niveauet for lavfrekvent støj og infralyddrift (dB re 10-6 m/s2) målt indendørs må ikke overstige værdierne i nedenstående tabel. Grænserne gælder for ækvivalentniveauet over et måletidsrum på 10 minutter, hvor støjen er kraftigst.  |  |  |  |  | | --- | --- | --- | --- | | **Anvendelse** | **Kl.** | **A-vægtet  lydtryksniveau** | **G-vægtet  infralydniveau** | |  |  | (10-160 Hz), dB | dB | | Beboelsesrum, herunder børneinstitutioner og lignende | 18-7 | 20 | 85 | | 7-18 | 25 | 85 | | Kontorer, undervisningslokaler, og lignende støjfølsomme rum | Hele døgnet | 30 | 85 | | Erhvervsbebyggelse | Hele døgnet | 35 | 90 | |

*Vejledning om Lavfrekvent støj, infralyd og vibrationer i eksternt miljø. Miljøstyrelsens vejledning nr. 9 af 1997, tabel 3.3.*

Vilkår om lavfrekvent støj og infralyd vibrationer gælder al støj fra landbrugsdrift, men kun støj fra landbrugsdriften på ejendommens bygningsparcel, dvs. ikke støj fra f.eks. markdriften.

**Støv**

1. Driften må ikke medføre støvgener uden for ejendommens eget areal, som af tilsynsmyndighed skønnes at være væsentlige.
2. Fodersiloer skal indrettes således at støvgener i forbindelse med indblæsning af foder undgås, fx med melcykloner eller anden støvbegrænsende foranstaltning.

**Lys**

1. Driften må ikke medføre væsentlige lysgener for omboende.
2. Såfremt tilsynsmyndigheden vurderer, at bedriften giver anledning til lysgener, skal bedriften lade udarbejde en handlingsplan og derefter gennemføre denne. Handlingsplanen skal godkendes af tilsynsmyndigheden.

**Miljøledelse**

1. Der skal indføres miljøledelse på ejendommen efter Miljøstyrelsens vejledning ”Miljøledelse for husdyrbrug”.
2. Miljøledelse skal være implementeret på husdyrbruget senest når miljøgodkendelsen er taget i brug.

**Ophør**

1. Ved husdyrbrugets ophør skal der udføres følgende forureningsbegrænsende foranstaltninger.
   1. Samletank med vaskevand skal tømmes og rengøres.
   2. Hvis samletanken ikke skal anvendes, tages den ud af drift som beskrevet i 10-års beholderkontrollen.
   3. Alle staldafsnit skal tømmes for husdyrgødning og rengøres.
   4. Olietanke tilknyttet husdyrbruget skal tømmes.
2. Oplag af husdyrgødning/vaskevand skal bortskaffes og stalde m.v. skal rengøres.
3. Opbevaring af foder skal bortskaffes.
4. Farligt affald, restkemikalier, olieaffald, medicinaffald mv. skal bortskaffes i henhold til Mariagerfjord Kommunes affaldsregulativer. (se afsnittet om affald).

**Tilsyn, kontrol og egenkontrol**

1. På tilsynsmyndighedens forlangende skal husdyrbruget dokumentere overholdelse af denne godkendelses vilkår.
2. Der skal til enhver tid foreligge dokumentation for, at affaldet bortskaffes miljømæssigt forsvarligt. Kvittering for bortskaffelse skal kunne fremvises på forlangende.
3. Der skal ske løbende uddannelse af bedriftspersonalet.
4. Der skal på bedriften foretages et energieftersyn af et energiselskab eller konsulent, hvor de energiforbrugende processer i husdyrbruget gennemgås. Der skal udarbejdes en rapport, som indeholder resultater og evt. konkrete energispareforslag. Rapporten skal fremvises ved tilsyn.
5. Bedriftens forbrug af energi og vand skal registreres. Registreringerne skal kunne fremvises på forlangende samt ved tilsyn.

**Privat vandboring**

1. Det skal sikres, at boringens overkant er hævet mindst 0,3 m over de nærmeste omgivelser.
2. Boringen skal være forsynet med et tæt, udelt og aftageligt dæksel.
3. Jordoverfladen skal i alle retninger have fald væk fra boringen, således at denne holdes tør.
4. Det skal sikres, at installationsbrønden ikke kan påkøres.

# Samlet vurdering

På baggrund af ansøgningsmaterialet og indsendte oplysninger samt kommunens registreringer af naturforhold m.m. har Mariagerfjord Kommune vurderet, at miljøgodkendelsen ikke vil medføre en væsentlig virkning på miljøet.

Mariagerfjord Kommune vurderer:

**at** ændringen af husdyrbruget kan godkendes, idet ændringen, som redegjort for i miljøkonsekvensrapporten, ikke vil medføre en væsentlig genepåvirkning af naboer, naturområder omfattet af § 7 i loven, kvælstofsårbare Natura 2000-områder samt landskabelige værdier og kulturmiljøer. Endvidere er det vurderet, at ændringen ikke vil medføre en væsentlig påvirkning af § 3-områder eller andre naturområder, som er beskyttet mod tilstandsændring. Endeligt er det vurderet, at de ovennævnte naturområders bestande af vilde planter og dyr samt deres levesteder ikke vil påvirkes væsentligt af det ansøgte projekt.

**at** ændringen af husdyrbruget kan godkendes, idet ændringen, ikke vil medføre en væsentlig genepåvirkning i form af lugt-, støj-, rystelses-, støv-, flue-, transport- og lysgener, uhygiejniske forhold, affaldsproduktion m.v. Samt at ændringerne ikke vil have en væsentlig påvirkning af jord, grundvand og overfladevand.

**at** der anvendes bedst tilgængelig teknik, til at forebygge og begrænse eventuel forurening.

**Erhvervsmæssigt nødvendig for ejendommens drift som landbrugsejendom.**

Ansøgningen omfatter etablering af 2 nye fodersiloer i tilknytning til stald 2. Mariagerfjord Kommune vurderer, at de 2 nye fodersiloer er erhvervsmæssig nødvendig i forbindelse med udvidelsen af slagtekyllingeproduktionen og dermed for ejendommens drift som landbrugsejendom.

# Lovgrundlag

Ansøgningen er behandlet i henhold til kravene i Husdyrbrugloven[[3]](#footnote-3) med tilhørende bekendtgørelse om godkendelse og godkendelse m.v. af husdyrbrug[[4]](#footnote-4), husdyrgødningsbekendtgørelsen[[5]](#footnote-5) samt Miljøstyrelsens vejledning om miljøgodkendelse af husdyrbrug.


# Bilag

Bilag 1: Ejendommens placering

Bilag 2: Situationsplan

Miljøkonsekvensrapport er vedhæftet som separat fil.

# Bilag 1: Ejendommens placering



# Bilag 2: Situationsplan



1. Habitatdirektivet fra 1992 (Rådets direktiv 92/43/EØF om bevaring af naturtyper samt vilde dyr og planter med senere ændringer). [↑](#footnote-ref-1)
2. Jævnfør § 40 i Bekendtgørelse om godkendelse og tilladelser m.v. af husdyrbrug nr. 2225 af 27/11-2021 [↑](#footnote-ref-2)
3. Lov om husdyrbrug og anvendelse af gødning m.v., Lov nr. 1572 af 20. december 2006 med senere ændringer. [↑](#footnote-ref-3)
4. Bekendtgørelse om godkendelser og tilladelser m.v. af husdyrbrug nr. 2225 af 27/11-2021 [↑](#footnote-ref-4)
5. Bekendtgørelse om miljøregulering af dyrehold og opbevaring af gødning nr. 2243 af 29/11 2021 [↑](#footnote-ref-5)